Mis puutub palgatöölisse ja igasse kutselisest tööst elatuvasse inimesse, siis nende suhtumine töösse on väga maine ning elulähedane. Nad peavad kõigepealt mõtlema sellele, kuidas tööga endile ülespida­mist teenida ja oma ning järeltulijate maist olemasolu kindlustada. Ja seetõttu nad enne  kõike muud on huvitatud töötingimusist ja -ta­sust, kogu sellest sotsiaalsest "totaalsusest", millest sõltub nende ela­mine ja olemine. Sotsiaalse ülekohtu tunnetamine küllap kahandab, aga mitte ei tõsta nende töörõõmu.